Alfredo Horacio Zecca

Alfredo Horacio Zecca (født 7. september 1949 i Buenos Aires i Argentina, død 4. november 2022 samme sted) er en argentinsk katolsk prelat som var erkebiskop av Tucumán fra 2011 til 2017, da han i en alder av 67 år fikk avskjed av helsegrunner. 


== Liv og virke ==


=== Prest ===
Alfredo Zecca studerte pedagogikk, teologi og filosofi i Buenos Aires, og ble presteviet der den 19. november 1976 av erkebiskopen, kardinal Juan Carlos Aramburu. 
Som stipendiat for Stipendienwerk Lateinamerika-Deutschland gjennomførte nan et doktorstudium i Tyskland, og ble pronovert til doktor i 1988 ved Universitetet i Tübingen med en dissertasjon om Ludwig Feuerbach.
Tilbake i Argentina ble han professor for fundamentalteologi ved Pontificia Universidad Católica Argentina «Santa María de los Buenos Ayres», (UCA), og var fra 1999 til 2009 dets rektor. Fra 2006 til 2009 var han president for Organización de Universidades Católicas de América Latina – ODUCAL) innenfor rammen av Den internasjonale føderasjon av katolske universiteter (FIUC).Han ble i 2005 utnevnt til rådgiver for Kongregasjonen for det katolske utdannelsesvesen, og den 12, juni 2012 til medlem av samme kongregasjon.


=== Erkebiskop av Tucumán ===
Den 10. juni 2011, ble han utnevnt til erkebiskop av Tucumán etter at erkebiskop Luis Héctor Villalba gikk i pensjon. Zecca ble bispeviet den 11. august samme år av Buenos Aires' erkebiskop, kardinal  Jorge Mario Bergoglio (den senere pave Frans). Medkonsekrerende vat kardinal Estanislao Esteban Karlic, erkebiskop emeritus av Paraná, Eduardo Vicente Mirás, erkebiskop emeritus av Rosario, Luis Héctor Villalba, erkebiskop emeritus av Tucumán, og Ariel Edgardo Torrado Mosconi, hjelpebiskop av Santiago del Estero. 
Erkebiskop Zecca var totalt imot lovforslaget om at provosert abort skulle være lovlig og fritt i Argentina. Han uttrykte at abort både er i strid med Kirkens lære, men også mot naturretten. 


=== Fratreden ===
Erkebiskop Zecca møtte med pave Frans i februar 2017 og tilbød sin avskjed den 19. mars. Pave Frans innvilget hans avskjed av helsemessige grunner den 9. juni 2017. Zecca var da 67 år. Han ble tildelt titulærbispedømmet Bolsena.Dette avvek fra vanlig prosedyre siden 1970-årene: En biskop som går av, regnes vanligvis som biskop-emeritus av sitt gamle bispesete, og blir ikke lenger istedet tildelt noe titulærsete. Det ble fra noen hold hevdet at det var pave Frans som fjernet Zecca fra stillingen, ikke av helsegrunner, men fordi han hadde akseptert myndighetenes kjennelse om selvmord vedrørende en prest, Juan Viroche, som ble funnet hengt den 6. oktober 2016 - presten hadde i lang tid drevet en kampanje mot narkotikahandel.Erkebiskop Zecca døde av hjertesvikt den 4. november 2022; han var 73 år gammel.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Alessandro Mattei (1744-1820) *1767
Kardinal Pietro Francesco Galleffi (1770-1837) *1819
Kardinal Giacomo Filippo Fransoni (1775-1856) *1822
Kardinal Carlo Sacconi (1808-1889) *1851
Kardinal Edward Henry Howard of Norfolk (1829-1892) *1872
Kardinal Mariano Rampolla del Tindaro (1843-1913) *1887
Kardinal Antonio Vico (1847-1829) *1898
Erkebiskop Filippo Cortesi (1876-1947) *1921
Erkebiskop Zenobio Lorenzo Guilland (1890-1962) *1935
Biskop Anunciado Serafini (1898-1963) *1935
Kardinal Antonio Quarracino (1923-1998) *1962
Kardinal Jorge Mario Bergoglio - Pave Frans (1936- ) *1992
Erkebiskop Alfredo Horacio Zecca (1949- ) *2011


== Referanser ==